༈ ཐོར་བུ་དང་པོ།⇨
࿉ རྒྱ་གར་གནས་ཡིག་སྔ་མའི་མཆོད་བརྗོད་དང་བར་མཇུག་གི་ལྗགས་རྩོམ།
དྲི་མེད་ཐེག་པ་ཆེན་པོའི་ཐེམ་སྐས་ལས། །
འོད་གསལ་སེམས་ཀྱི་བང་རིམ་འཛེགས་པ་ཡི། །
འོག་མིན་ཆོས་ཀྱི་ཁྲི་ལ་དབང་བསྐྱར་བའི། །
རྣམ་འདྲེན་དོན་ཀུན་གྲུབ་པའི་དགེ་ལེགས་སྩོལ། །
ཉག་ཅིག་ཞི་བའི་དབྱིངས་སུ་འཇུག་པའི་སྒོ། །
བདེན་གཉིས་ཆོས་ཚུལ་ཟབ་མོ་དྲི་མེད་ལམ། །
རིགས་གསུམ་གདུལ་བྱའི་ཚོགས་ལ་སྟོན་མཛད་པའི། །
སྐུ་བཞིའི་བདག་ཉིད་སངས་རྒྱས་དེ་ལ་འདུད། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
98

རྒྱུད་ལྔས་བསྡུས་པའི་འགྲོ་བ་མ་ལུས་པ། །
ཕྱིན་དྲུག་ཕ་རོལ་ཕྱིན་པའི་ལམ་བརྟེན་ཏེ། །
ནོར་བདུན་ཡོན་ཏན་ཚང་བའི་རྟེན་བརྒྱུད་ནས། །
མཐའ་བརྒྱད་སྤྲོས་པ་དག་པའི་སྐུ་ཐོབ་ཤོག །
ཤར་ནུབ་རྒྱ་མཚོའི་མཐའ་ལ་ཐུག་གི་བར། །
ལྷོ་ཕྱོགས་རྒྱ་གར་ཡུལ་དུ་བགྲོད་པའི་ཚུལ། །
ནུབ་ཀྱི་སྨག་ལ་སྒྲོན་མེ་བཏེག་འདྲ་འདི། །
བྱང་ཕྱོགས་བོད་ཀྱི་སྐྱེས་བུའི་དོན་དུ་འབྲི ། །
རྒྱ་ཁྱོན་མཚོ་དང་འདྲ་བའི་གྲོང་ཁྱེར་དང༌།
རྒྱ་འཕང་རི་དང་འདྲ་བའི་མཆོད་རྟེན་སོགས། །
རྒྱ་ཆེའི་གཟིགས་མོ་མང་པོ་གཟིགས་པའི་སླད། །
རྒྱ་གར་ཡུལ་དུ་ལན་གཅིག་འབྱོན་པར་མཛོད།
དགེ་འདུན་ཆོས་འཕེལ་གྱིས་བརྩམས།
99

དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
༈ ཐོར་བུ་གཉིས་པ།
གཅིག་གཅིག་གཉིས་སུ་མེད་པའི་དམ་པའི་ཆོས། །
གཉིས་གཉིས་བཞི་ཡི་བདེན་པའི་དོན་རྟོགས་ཏེ། །
གསུམ་གསུམ་དྲུག་གི་ཕ་རོལ་ཕྱིན་པའི་ལམ། །
བཞི་བཞི་བརྒྱད་ཀྱི་མཐའ་རྣམས་དེ་ལ་འདུས། །
100

དགེ་འདུན་ཆོས་འཕེལ་གྱིས་བརྩམས།
༈ ཐོར་བུ་གསུམ་པ།
ཕྲ་ཞིབ་ལེགས་བཤད་སྨྲ་བའི་ཡན་ལག་ཏུ།
ངོ་མཚར་གཏམ་གྱི་གླེང་གཞི་ཤེས་འདོད་པའི། །
བློ་གསལ་བློ་གྲོས་འཚོལ་བ་དེ་དག་ལ། །
དགའ་བའི་དགའ་སྟོན་ཉིད་དུ་ཅིས་མི་འགྱུར། །
རིགས་གསུམ་སྐད་ཀྱི་འཇིག་རྟེན་ལས་འོངས་པའི། །
རྒྱ་ཆེན་སྔོན་བྱུང་གཏམ་གྱི་གངྒ་མ། །
རྣམ་དཔྱོད་ཆུ་རིས་ཆགས་པའི་ཡིད་ཀྱི་མཚོར། །
ཐོས་པའི་ལམ་ནས་ཅི་དགར་འབབ་ལ་ལྟོས། །
101

ཐེམ་པའི་ར་བ་བརྒལ་བ་མ་ལྟོས་པར། །
ལྷོ་ཕྱོགས་ཞིང་གི་ངོ་མཚར་ཀུན་མཐོང་བའི། །
བདག་གི་དྲིན་གྱིས(གྱི)བུ་ལོན་ཁྱེར་ནས་ཁྱེད། །
བདག་ལ་སླར་ཡང་གཤེ་བའི་བསྡིག་མོ་མཛོད། །
བརྒྱ་ཕྲག་འབད་པ་བརྒྱ་ལམ་ནས་དྲངས་པའི། །
ཏི
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
རིགས་པའི་གཅེས་ནོར་ཐང་མར་བརྡལ་བ་འདི། །
མ་མཐོང་གྲོགས་པོ་ཁྱེད་ཀྱི་མདུན་དུ་བདག །
འཆི་བའི་ནང་(ནངས)བར་འཕྲང་བའི་སེམས་ཀྱིས་བསྲིང་། །
དེ་ལྟར་ངོ་མཚར་ཀཎྚ་རྣམ་བརྒྱད་ཀྱི། །
བརྗོད་དོན་སྙིང་བོར་དྲིལ་བའི་གླེགས་བམ་འདི། །
གངས་ཅན་ཡུལ་བཞུགས་ཆོས་ཀྱི་གྲོགས་རྣམས་ལ། །
དབུས་འགྱུར་མ་ག་དྷ་ནས་སྐྱེས་སུ་བསྲིངས། །
ངེས་འབྱུང་ཟླ་འོད་འཛགས་པའི་ཁ་སྒོ་ནས། །
གཞན་སྐྱོན་སྨྲ་བའི་གློག་གི་ལྕེ་གཡོ་བ། །
ཕྲག་དོག་ཕུང་བོ་གཟུགས་སུ་གྲུབ་འདྲ་བའི། །
མཁས་རློམ་དག་ལ་དོན་དུ་མི་འགྱུར་ཡང༌། །
102

འཕགས་ཡུལ་མཁས་པའི་གཞུང་བཟང་དུ་ཀཱུ་ལ། །
ཕྲ་ཞིབ་སྨྲ་བའི་སྦྱོར་བ་ལྷུར་ལེན་པའི། །
བློ་གསལ་ལེགས་བཤད་འཚོལ་བ་འགའ་ཞིག་ལ། །
ཕན་པར་རེ་བའི་བསམ་པ་ཁོ་ནས་བྱས། །
སྡུག་བསྔལ་རྨི་ལམ་འདྲེན་པའི་མ་རིག་གཉིད། །
བསྲིང་བའི་ཐུན་གསུམ་ཅིག་ཆར་རྫོགས་པའི་མཐར། །
གནས་སྔ་རིག་པའི་སྐྱ་རེངས་འོད་དཀར་གྱི། །
བྱང་ཕྱོགས་ཁ་བའི་འཇིག་རྟེན་མཛེས་གྱུར་ཅིག །
དགེ་བ་འདི་ཡིས་མ་ལུས་སྐྱེ་དགུའི་ཡིད། །
ལྔ་རིག་ནོར་བུའི་དབྱིག་གིས་ལེགས་གཏམས་ཏེ། །
རྒྱ་མཚོའི་སྐ་རགས་འཇིག་པའི་ས་ཆེན་ཀུན། །
ངག་གི་དབང་བོའི་གྲོང་ཁྱེར་འདི་འགྲུབ་ཤོག །
དགེ་འདུན་ཆོས་འཕེལ་གྱིས་བརྩམས།
103

དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
༈ ཐོར་བུ་བཞི་བ།
དྭངས་གསལ་དྲི་མ་མེད་པའི་རྒྱ་མཚོ་ན། །
ངང་པའི་བུ་མོ་དལ་གྱིས་རྒྱུ་བ་འདིས། །
སྤྲིན་བྲལ་སྟོན་གྱི་ནམ་མཁའ་དྭངས་པ་ལ། །
ཉ་གང་ཟླ་བ་བགྲོད་པའི་མཛེས་སྡུག་འཕྲོག །
རྨོངས་པའི་ཕ་ཤ་ཟ་བའི་དཔའ་བོ་ཡིས། །
མེ་འབར་རལ་གྲི་ཕྱག་ན་འཕྱར་བ་ལ། །
མ་འཇིགས་སྙིང་ནས་གུས་པས་གསོལ་བཏབ་ན། །
དུག་གསུམ་བདུད་ཀྱི་བུ་ལ་འཇིགས་པ་ཅི། །
གོང་སྡོད་རྗེ་ཡི་གཟུགས་དང་གཡོག་གི་ལུས། །
{ }
104

མཐོང་རྒྱུ་འབྱོར་བའི་ཚེ་དང་སྤྲང་པོའི་ཚེ། །
བཙུན་པ་བཟང་ཤོས་ཁྱིམ་པ་སྡུག་ཤོས་སོགས། །
སྐྱེ་བ་གཅིག་ལ་ལུས་རྟེན་མང་དུ་བརྗེ། །
(གདུང་བཙུན་བཙུན་པའི་རིགས་དང་ཕལ་བའི་ཚུལ། །
མཁོ་དགུ་ཚང་བའི་དུས་དང་སྤྲང་པོའི་དུས། །
བཙུན་པ་བཟང་ཤོས་ཁྱིམ་པ་སྡུག་ཤོས་སོགས། །
སྐྱེ་བ་གཅིག་ལ་ལུས་རྟེན་མང་དུ་བརྗེས། །
མི་ཡི་མི་ཚེ་ཚེ་ཡི་ཁྲལ་ཡིན་པས། །
ཁྲལ་པ་འཆི་བདག་ཡུལ་དུ་མ་འཁྱོལ་བར། །
དགའ་དུས་རིང་དུ་གཏོང་བའི་ཐབས་མེད་ན། །
སྡུག་དུས་ཐུང་དུ་གཏོང་བའི་ཐབས་ཅི་ཞིག །
11
༽ུས་
D ལ་རྩེ་དཔེ་མཛོད་ཁང་གིས་བསྡུས་པའི་དགེ་འདུན་ཆོས་འཕེལ་འཁྲུངས་ནས་ལོ་ངོ་བརྒྱ་ཐམ་པ་འཁོར་བའི་རྗེས་དྲན་ཚོགས་འདུའི་ཐོག་གི་
གཏམ་བཤད་དང་འགྲེམས་སྟོན་གཞིར་བཟུང་ནས་བསྒྲིགས་པའི《དགེ་འདུན་ཆོས་འཕེལ་བོད་ཀྱི་དེང་རབས་རི་མོའི་སྲོལ་འབྱེད་པ།》ཞེས་པ་ལས་བཏུས།
དགེ་འདུན་ཆོས་འཕེལ་གྱིས་བརྩམས།
105

དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
༈ ཐོར་བུ་ལྔ་པ།
བླུན་པོ་རང་གི་རྗེས་སུ་མི་འབྲང་ཡང༌། །
རང་ཉིད་བླུན་པོའི་རྗེས་སུ་མི་འབྲང་བ། །
དེ་ནི་མཁས་པའི་དམ་ཚིག་དང་པོ་སྟེ། །
སྲོག་ལ་བབས་ཀྱང་འབད་པས་སྲུང་བར་གྱིས། །
!
106

༈ ཐོར་བུ་དྲུག་པ།
ཀ་ཆུ་ཡན་ཆད་ནག་ཆུ་མན་ཆད་ནས། །
ཁ་ཚིག་མཐོ་བའི་སྐྱེ་བོ་མང་ན་ཡང༌། །
ག་ལེར་བསམ་ན་རང་རེ་ཐ་སྙད་པའི། །
ང་རྒྱལ་དེ་ནི་དོན་གྱི་ང་རྒྱལ་ཡིན། །
དགེ་འདུན་ཆོས་འཕེལ་གྱིས་བརྩམས།
107

དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
༈ ཐོར་བུ་བདུན་པ།
འབྱོར་ཚེ་ཉེ་བའི་དྲུང་ན་ཞུམ་ཞུམ་དུ་འགྲོ་ཞིང་། །
རྒུད་ཚེ་རིང་བའི་ས་ནས་འཛུབ་ཀེར་གྱིས་འཕྱ་བ། །
དྲིན་བྱས་དྲིན་དུ་མི་གོ་གྲོགས་ངན་གྱི་གཤིས་ལ། །
བསམ་ཞིང་ངུ་མ་རྒོད་ཀྱི་སྣང་བ་ཞིག་ཤར་བྱུང་། །
ཤེས་བརྩོན་ཐོས་པ་ཅན་གྱི་ཉམ་ཆུང་གི་ཁ་སྟབས། །
བླུན་པོ་ནོར་རྐྱལ་ཁུར་བའི་དབང་ཤེད་ཀྱིས་བཅོམ་སྟེ། །
ཆོས་མཐུན་བཀུར་སྟིའི་བཞུགས་གྲལ་གོ་ལོག་ཏུ་བསྡེབས་ནས། །
སེང་གེ་ཁྱི་ཡི་གཡོག་ཏུ་འགྱུར་ཚུལ་འདི་སྐྱོ་བ།
{
108

,
}
༈ ཐོར་བུ་བརྒྱད་པ།
དགའ་བར་མཐོང་ཚེ་དྲུང་དུ་འདུད་བྱེད་ཅིང་། །
སྡུག་པར་མཐོང་ཚེ་རྒྱང་ནས་ཡིབ་བྱེད་པ། །
ཕལ་བའི་སྐྱེ་བོ་ཀུན་གྱི་ཆོས་ཉིད་འདི། །
སྔ་མོའི་དུས་ནས་ཁོ་བོས་ཤེས་པ་ལགས། །
འབྱོར་པར་མཐོང་ཚེ་དྲུང་དུ་འདུས་བྱེད་ཅིང༌། །
ง
རྒུད་པར་མཐོང་ཚེ་རྒྱང་ནས་ཡིབ་བྱེད་པ། །
ཕལ་པའི་སྐྱེ་བོ་ཀུན་གྱི་ཆོས་ཉིད་འདི། །
སྔ་མོའི་དུས་ནས་ཁོ་བོས་ཤེས་པ་ལགས། །
དགེ་འདུན་ཆོས་འཕེལ་གྱིས་བརྩམས།
109

མི་བསྲུན་བརླང་པོར་སྤྱོད་པའི་སྐྱེ་བོ་ལ། །
མགོ་བོ་གཅོད་པའི་ཁྲིམས་ལུགས་མ་མཛད་ན། །
སྙིང་རྗེའི་ལམ་ནས་ཚུལ་དེ་ལྡོག་པ་ལ། །
དམྱལ་བའི་སྡུག་བསྔལ་བསྟན་ལས་ཐབས་གཞན་ཅི། །
མི་ཡི་རྗེ་བོ་མི་དཔོན་ཆེན་པའི་དྲུང་། །
མི་ཡི་མཐའ་མ་དགེ་འདུན་ཆོས་འཕེལ་གྱིས། །
མི་འཐུང་མི་འཐུང་ཨ་རག་མི་འཐུང་ཞེས། །
མི་དམངས་ཚོགས་པའི་དབུས་སུ་དམ་བཅའ་འབུལ། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
110

༈ ཐོར་བུ་དགུ་པ།
སྐྱིད་ལ་སྡུག་པའི་འཇིག་རྟེན་མི་ཡུལ་འདིར། །
ཤི་ཡང་ཕྱི་མིག་བལྟ་བའི་རེ་བ་ཡིས། །
སྐྱེ་བོ་ཐམས་ཅད་རང་གི་ལག་རྗེས་ཙམ། །
ཤུལ་དུ་ལུས་པའི་འབད་པ་ངང་གིས་བྱེད། །
དགེ་འདུན་ཆོས་འཕེལ་གྱིས་བརྩམས།
111.

དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
༈ ཐོར་བུ་བཅུ་པ།
འདི་ན་འགའ་ཡིས་རང་གི་རྒྱུད་འཛིན་བུ་དང་སློབ་མ་རྗེས་སུ་བཞག །
དེ་བཞིན་གཞན་གྱིས་ལེགས་བཤད་ནོར་དང་སྙན་པའི་གྲགས་པ་ཤུལ་དུ་བཀོད། །
11
ལ་ལ་འཆད་ཉན་ཆོས་ཀྱི་སྡེ་དང་དམ་པའི་རྟེན་རྣམས་བཞེངས་ནས་འདས།།
གཞན་གྱི་ལག་རྗེས་བསགས་པའི་ནོར་དང་མཛེས་པའི་ཁང་ཁྱིམ་འདི་དག་ལགས། །
་
112

༈ ཐོར་བུ་བཅུ་གཅིག་པ།
རོ་དང་མཚུངས་པའི་ལུས་པོ་འདི། །
ག་དུས་ཤི་ཡང་མི་འགྱོད་དེ། །
གསེར་དང་མཚུངས་པའི་རྣམ་དཔྱོད་དག །
མཉམ་དུ་ཤི་ན་ཤིན་ཏུ་ཕངས། །
དགེ་འདུན་ཆོས་འཕེལ་གྱིས་བརྩམས།
113

༈ ཐོར་བུ་བཅུ་གཉིས་པ།
གཞོན་དུས་དགའ་བའི་ཆུང་མ་ངས་མ་བླངས། །
།
རྒས་དུས་དགོས་པའི་ནོར་རྫས་ངས་མ་བསགས། །
སྤྲང་པོའི་མི་ཚེ་ལྕགས་སྨྱུག་ལྷན་ཅིག་ཏུ། །
རྫོགས་པ་འདི་ནི་བདག་གི་སྣང་བ་སྐྱོ། །
དགེ་འདུན་ཆོས་འཕེལ་གྱི་སྙན་ངག་ཕྱོགས་བསྡུས།
114